Reconeixement municipal a l’excel·lència acadèmica de set alumnes de primària i secundària de Burjassot
2025-07-24

En un acte emotiu en el qual les alumnes van estar acompanyades dels seus familiars i amics, l’Ajuntament de Burjassot, des de la regidoria d’Educació, dirigida per Olga Camps, ha acollit l’acte de reconeixement municipal a l’excel·lent rendiment acadèmic, en el curs 2016/17, que han obtingut set escolars del municipi, quatre de primària i tres de secundària.

De mans de l’alcalde de Burjassot, Rafa García i de la regidora d’Educació, s’ha fet lliurament a les estudiants d’un xec per valor de 100€ per a compres de material didàctic.

En Educació Primària, les alumnes reconegudes han sigut Elena Brell Broch, Rebeca Rabadán Badenes, Mariola González Burguete i Emma Almenar García i, en secundària, Andrea Aullana Arastell, Laia Maicas Gómez, i Silvia Vela Serrano. Les set alumnes pertanyen a les comunitats educatives del CEIP El Pouet-Nostra Senyora dels Desemparats, als Col·legis Joan XXIII i La Nativitat i a l’IES Vicent Andrés Estellés.

Totes elles han rebut també el Premi Extraordinari al Rendiment Acadèmic que atorga la Conselleria d’Educació.